
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 20.4.2017 година
 за определяне на правила за прилагане на регламенти (ЕС) No 1307/2013 и (ЕС) No 1308/2013 на Европейския парламент и на Съвета по отношение на уведомленията до Комисията относно информация и документи и за изменение и отмяна на няколко регламента на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) No 637/2008 на Съвета и Регламент (ЕО) No 73/2009 на Съвета
 1
 , и по-специално член 67, параграф 3 от него,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета
 2
 , и по специално членове 126 и 151 и член 223, параграф 3 от него,
 като има предвид, че:
 (1)С регламенти (ЕС) No 1307/2013 и (ЕС) No 1308/2013 се отменят и заменят съответно регламенти (ЕО) No 73/2009
 3
 и (ЕО) No 1234/2007
 4
 на Съвета. С регламенти (ЕС) No 1307/2013 и (ЕС) No 1308/2013 и актовете, приети въз основа на тези регламенти, се определя широк обхват от задължения за уведомяване на Комисията относно информация и документи. В посочените регламенти се предоставят правомощия на Комисията да приема делегирани актове и актове за изпълнение в тази връзка. С цел да се осигури безпроблемното уведомяване относно информация и документи от държавите членки на Комисията трябва да бъдат приети някои правила посредством такива актове. Тези актове следва да заменят правилата, определени в Регламент (ЕО) No 792/2009 на Комисията
 5
 , който се отменя с Делегиран регламент (ЕС) 2017/ххх на Комисията
 6
 .
 (2)Методът, който следва да се използва за уведомяването относно информация и документи, изисквани за изпълнение на задълженията за уведомяване, установени в регламенти (ЕС) No 1307/2013 и (ЕС) No 1308/2013, както са допълнени от Делегиран регламент (ЕС) 2017/xxx, следва да бъде установен, а изключенията от този метод за уведомяване — да бъдат точно определени.
 (3)За да бъдат признати определени документи за валидни за целите на Комисията, трябва да може да се гарантира автентичността, целостта и четливостта на тези документи и на съответните метаданни през целия период, за който се изисква те да бъдат съхранявани.
 (4)Документите трябва да се управляват в съответствие с правилата за защита на личните данни. За тази цел следва да се прилагат общите правила, предвидени от законодателството на Съюза, по-специално Директива 95/46/ЕО на Европейския парламент и на Съвета
 7
 , регламенти (ЕО) No 45/2001
 8
 и (ЕО) No 1049/2001
 9
 на Европейския парламент и на Съвета и Директива 2002/58/ЕО на Европейския парламент и на Съвета
 10
 , и следва да бъдат установени допълнителни разпоредби с цел насочване на